
Н А Р Е Д Б А № 21


	◊	


ЗА РЕДА ЗА УПРАВЛЕНИЕ НА ОБЩИНСКИ СПОРТНИ ОБЕКТИ И СЪОРЪЖЕНИЯ НА ТЕРИТОРИЯТА НА ОБЩИНА ЗЛАТОГРАД

Приета с Решение № Е 520 от 28.08.2013 г., в сила от 01.09.2013 г. на Общински съвет Златоград, изменена с Решение ……………………………. на Общински съвет Златоград

Глава първа ОБЩИ РАЗПОРЕДБИ
Чл. 1. (1) Тази наредба определя условията и реда за придобиване и управление с общински имоти и съоръжения със спортно предназначение, наричани за краткост "спортна база" и "спортни съоръжения".
(2) Наредбата има за цел да създаде условия за практикуване и развитие на физическото възпитание и спорта, както и масовия спорт и спорта за всички.
Чл. 2. (1) Спортната база и спортните съоръжения, общинска собственост, се управляват в интерес на населението в общината, съобразно разпоредбите на Закона за физическото възпитание и спорта, Закона за общинската собственост и подзаконовата нормативна уредба, приета от Общински съвет Златоград.
(2) Спортната база и спортните съоръжения се ползват за нуждите на физическото възпитание и спорта и свързаните с тях обслужващи и спомагателни дейности.
Чл. 3. (1) Спортната база и спортните съоръжения, общинска собственост, по своя характер са публични.
(2) Общински	съвет	Златоград	обявява	спортната	база	и	спортните съоръжения - публична общинска собственост.
(3) Промяна в характера на спортната база и спортните съоръжения от публична в частна може да стане само с решение на общинския съвет, взето с мнозинство повече от две трети от общия брой общински съветници.
(4) Предложенията по предходната алинея се правят в писмена форма от лицата, които имат право да внасят проекти за решения в общинския съвет. Предложението трябва да съдържа: вид и местонахождение на имота; акт за общинска собственост; конкретни мотиви, обосноваващи предложението; скица от действащия план за регулация и застрояване и становище на кмета на населеното място, на дирекция "АПИО,ОП,СД и ОС" и на дирекция "УТ, ИР, О, З, и СД” при Община Златоград.
(5) Подробните устройствени планове или техни изменения, засягащи спортната база и спортни съоръжения, публична общинска собственост, когато предвиждат мероприятия, налагащи промяна на публичната в частна общинска собственост, се одобряват след решение на Общински съвет Златоград.
Чл. 4. (1) Община Златоград може да участва в търговски дружества, чийто основен предмет на дейност е свързан с насърчаване развитието на физическото

възпитание и спорта на територията на общината, публично-частно партньорство за изграждане, поддържане, модернизация и управление на спортни обекти и спортни съоръжения; за организиране на спортни състезания; за строителство, поддържане и експлоатация на сгради и съоръжения в прилежащите терени към обектите със спортно предназначение.
(2) В капитала на търговските дружества по ал. 1 могат да се апортират спортни имоти и спортни съоръжения - частна общинска собственост или вещни права върху тях, след решение на Общински съвет Златоград.
Чл. 5. Спортните имоти и спортните съоръжения, публична общинска собственост, не могат да се апортират в капитала на търговски дружества.
Чл. 6. Спортната база и спортните съоръжения, общинска собственост, по изключение могат да се ползват и за културни и други нужди и прояви с обществен характер, ако с това не се препятства общата спортна дейност и не се нанасят повреди върху тях. За всяко конкретно мероприятие се издава заповед от кмета на общината.
Чл. 7. Спортните организации, кандидатстващи по реда на настоящата Наредба, са спортни клубове, спортни федерации, обединени спортни клубове и национални спортни организации.
Чл. 8. (1) Право да кандидатстват по реда на настоящата Наредба имат спортни федерации, които:
1. са вписани като юридически лица с нестопанска цел за осъществяване на общественополезна дейност;
2. притежават спортна лицензия;
3. имат валидно членство в съответната международна спортна федерация;
4. развиват и администрират спорт с престижни или социални функции;
5. нямат финансови задължения към държавата и общините;
6. са изпълнили задълженията си към Министерство на физическото възпитание и спорта по предходни договори;
7. водят счетоводна отчетност според изискванията на Закона за счетоводството и Националния счетоводен стандарт.
(2) Право да кандидатстват по реда на настоящата Наредба имат спортни клубове, които:

1. са вписани като юридически лица с нестопанска цел и в Националния регистър на спортните организации на Министерство на физическото възпитание и спорта по предходни договори;
2. са членове на лицензирана спортна федерация;
3. развиват спорт, включен в схемите на Министерство на физическото възпитание и спорта по предходни договори;
4. имат годишен план за спортно развитие, утвърден от управителните им съвети;
(3) Право да кандидатстват по реда на настоящата Наредба имат обединени спортни клубове, които:
1. са вписани като юридически лица с нестопанска цел за осъществяване на общественополезна дейност и в националния регистър на Министерство на правосъдието, в които членуват най-малко 3 спортни клуба;
2. осъществяват дейности по чл. 5, ал. 3 от Правилника за прилагане на Закона за физическото възпитание и спорта;
3. имат годишен план за спортно развитие, утвърден от управителните им съвети.


Глава втора
УПРАВЛЕНИЕ НА СПОРТНИ ИМОТИ И СЪОРЪЖЕНИЯ, ПУБЛИЧНА ОБЩИНСКА СОБСТВЕНОСТ
Чл. 9. (1) Управлението на спортните имоти и спортните съоръжения, обявени за публична общинска собственост от Общински съвет Златоград, по реда чл. 3, ал. 2, т. 3 от Закона за общинската собственост се извършва от кмета на общината.
(2) Общински съвет Златоград предоставя с решение управлението на спортни имоти и спортни съоръжения, публична общинска собственост, на общински училища и детски градини, за реализиране на задължителните учебни програми и на извънкласните, извънучилищните, факултативните и свободните занятия с физическо възпитание и спорт на децата и учениците.
(3) Управлението на имотите по ал. 2 се извършва от ръководителите на съответните заведения.
(4) Поддържането, експлоатацията и ремонтите на имотите по ал. 2 се извършва от лицата, които управляват юридическите лица на общинска бюджетна издръжка, в рамките на предвидените в бюджета на общината средства.

Чл. 10. (1) С решение на Общински съвет Златоград, части от спортни имоти и спортни съоръжения, публична общинска собственост, могат да се отдават под наем за срок до десет години, при условие, че наемането им не пречи на дейността на лицата, които ги управляват.
(2) С решението си общинският съвет определя срока за отдаване под наем и реда – публичен търг или публично оповестен конкурс, както и началната тръжна наемна цена за търговете или наемната цена - за конкурсите.
(3) Въз основа на резултатите от проведения търг, конкурс или решение на Общински съвет Златоград, кметът на общината сключва договор за наем.
Чл. 11. (1) Договорите за наем се прекратяват предсрочно и едностранно от кмета на общината при:
1. ползване на базата не по предназначение и не за нуждите за развитие на извънкласната дейност по физическо възпитание, спорт, отдих и туризъм на децата и учениците, а за други дейности и цели;
2. установяване на извършвана стопанска дейност в тях;
3. системно (повече от три пъти) нарушаване на съгласуваната програма, което препятства или затруднява изпълнението на задължителната учебна програма на детската градина или училището;
4. ползване на предоставената база от лица, които не са членове на съответния спортен клуб;
5. ползването на базата по начин, застрашаващ здравето и живота на децата и учениците;
6. ползването на базата по начин, който я поврежда и разрушава;
7. заличаване на регистрацията на спортния клуб;
8. ползване на базата от други физически и юридически лица чрез отдаване под наем или чрез договори за съвместна дейност.
Чл. 12. Кметовете на кметства и ръководителите на общинските училища и детски градини: организират ползването на предоставените за управление спортни имоти и спортни съоръжения, или части от тях, публична общинска собственост, за развитие на извънкласната дейност по физическо възпитание, спорт, отдих и туризъм на децата и учениците.
Чл. 13. (1) Спортен имот, който се владее или държи без основание, или на отпаднало правно основание, или не се използува по предназначение, се изземва на основание чл. 65 от ЗОС, въз основа на заповед на Кмета на общината.

(2) Заповедта по ал. 1 се изпълнява по административен ред със съдействието на органите на Полицията.
(3) Заповедта по ал. 1 подлежи на обжалване по реда на Административно- процесуалния кодекс. Обжалването не спира изпълнението на заповедта, освен ако съдът разпореди друго.


Глава трета
РЕД И УСЛОВИЯ ЗА ПОЛЗВАНЕ НА СПОРТНАТА ОБЕКТИ И СЪОРЪЖЕНИЯ ЗА ПРОВЕЖДАНЕ НА ТРЕНИРОВЪЧЕН ПРОЦЕС И СЪСТЕЗАНИЯ


Чл. 14. (1) Спортните обекти и съоръжения се ползват безвъзмездно за провеждане на тренировъчен процес и състезания от детски градини, спортните клубове регистрирани на територията на община Златоград, общообразователни, средни, специални, професионални училища и на извънучилищните звена за реализиране на задължителните учебни програми и на извънкласните, извънучилищните и свободните занятия със физическо възпитание, спорт и за тренировъчна и състезателна дейност на учениците.
(2) Четиринадесет дни преди използването на необходимата за целта спортна база, директорът или председателят на съответната организация подава заявка до Кмета на община Златоград, в която са уточнени дните, часовия график и спортното съоръжение, необходими за провеждане на тренировъчния процес и състезанието.
Чл.15. (1)Организации, регистрирани по Закона за юридическите лица с нестопанска цел, осъществяващи стопанска дейност, Професионални спортни клубове, Спортни клубове регистрирани извън територията на община Златоград, пълнолетни граждани, желаещи да ползват спортните съоръжение за тренировъчен и състезателен процес, заплащат цена, съгласно Приложение № 10А по Наредба № 8 на общински съвет Златоград за определяне и администриране на местни такси и цени на услуги предоставяни от община Златоград.
(2) Определената цена за ползване се заплаща в касата на Община Златоград.
(3) Определената цена за ползване на спортните съоръжения от пълнолетните граждани се заплаща на територията на съответния спортен обект, като ползването му става съгласно определен график.

(4) Преди ползване на спортните съоръжения представителите на съответната организация следва да представят документ за заплатената такса на главния експерт в Община Златоград, отговарящ за спорта, а пълнолетните граждани ползващи спортните обекти следва да заплатят определената такса на служителя отговарящ за съответния обект.
(5) Ползвателите на спортното съоръжение, при провеждане на спортно мероприятие се задължават да подсигурят охрана и медицинско лице по време на провеждане на спортното мероприятие.
Чл.16. Спортни обекти и съоръжения за провеждане на учебно – тренировъчна дейност се предоставят за ползване безвъзмездно, изцяло или частично на детски градини, общообразователни средни, специални, професионални училища и на извън училищни звена. Условията за предоставяне за ползване на посочените обекти се определят конкретно с договори, сключени между съответните институции, след решение на Общински съвет – Златоград.
Чл.17. Спортните обекти и съоръжения се ползват безвъзмездно от спортни клубове, които са регистрирани и осъществяват своята дейност на територията на Община Златоград.
Чл.18. (1) Ползването на спортните обекти се разрешава по установен часови график, в присъствието на треньор, ръководител или отговорник.
(2) Не се допуска удължаването на тренировъчните занимания без предварителна промяна на графика.
Чл.19. Учебно – тренировъчните и състезателни занимания се провеждат задължително със спортна екипировка.
Чл.20.(1) На територията на спортните обекти се забраняват действия, които биха нанесли вреди на съответното съоръжение.
(2) Установени вреди, в резултат на ползване на обекта, се възстановяват от ползвателя, в срок съответстващ на вида на причинената щета.
Чл.21. (1) Във физкултурните салони, залата при стадион „Златоград”, на лекоатлетическата писта, фитнес - залата и на Многофункционалните спортни площадки не се допуска тренирането с обувки, чиито ходила увреждат и замърсяват пода, настилките и тепиха за борба.
(2) В спортната зала на стадион „Златоград” се тренира само групово, по определен график и спазвайки правила за ползване.
(3) В плувен басейн „Златоград” следва да се спазват указаните правила за ползване на обекта.

(4) Лекоатлетическите съоръжения на стадион „Златоград”, в секторите за висок и овчарски скок, както и за хвърляне на чук и гюле се използват само за провеждане на състезания и тренировки в съответната дисциплина. Забранено е използването на съоръженията за игра и не по предназначение.
(5) Във физкултурните салони, в залата за спорт на закрито, лекоатлетическата писта и игралното поле на стадион „Златоград”, на Многофункционалните спортни площадки, спортна площадка „Червено игрище”, Фитнес - залата и в Плувен басейн „Златоград” е забранено тютюнопушенето и употребата на алкохол.
Чл.22. Не се допуска влизането в спортните обекти и съоръжения с домашни любимци, велосипеди, храна, детски колички, ролери, скейтборд и пр.
Чл.23. Забранява се пребиваването на и в спортните обекти след установеното работно време.
Чл.24. За спазване на реда и правилата, при посещение на спортните обекти и съоръжения, отговарят служители назначени със заповед на Кмета на общината. Ползващите спортните обекти и съоръжения са длъжни да изпълняват указанията на служителите, относно хигиената, дисциплината, опазване на обзавеждането, настилките, уредите и спортните пособия.


Чл.25. Всички нанесени щети на уреди, съоръжения, обзавеждане, материална част и пр. се заплащат от ползвателите съгласно настоящата наредба

Глава четвърта АДМИНИСТРАТИВНО-НАКАЗАТЕЛНИ  РАЗПОРЕДБИ
Чл. 26. Лицата, които повреждат общински имоти и съоръжения със спортно предназначение, когато деянието не съставлява престъпление по Наказателния кодекс на Република България, се наказват по тази наредба, независимо от имуществената отговорност за причинените вреди.
[bookmark: _Hlk189994279]Чл. 27. (Изм. с Решение ………………. от ………………. ) (1) За нарушение или неизпълнение на задължение по тази наредба физическите лица се наказват с глоба от 100 лв./ 51,13 евро до 500 лв./ 255,65 евро, а юридическите лица и едноличните търговци – с имуществена санкция от 500 лв./ 255,65 евро до 1 500 лв./ 766,94 евро.
(2) Изм. с Решение ………………. от ………………. ) При повторно нарушение физическите лица се наказват с глоба от 500 лв./255,65 евро до 1000 лв./511,29 евро, а юридическите лица и едноличните търговци – с имуществена санкция – от 1 500  лв./ 766,94 евро до 4 500 лв./ 2 300,81 евро.
Чл. 28. (1) Актовете за установяване на нарушенията се съставят от длъжностни лица, определени със заповед на кмета на Община Златоград.
(2) Наказателните постановления се издават от кмета на община Златоград.
(3) Събраните глоби и имуществени санкции се разходват за поддържане на спортната база и съоръжения.
Чл. 29. Административно-наказателното производство за нарушенията се извършва по реда на Закона за административните нарушения и наказания.

ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. "Спортен имот" е имот, застроен със спортни съоръжения и спортни обекти или незастроен урегулиран поземлен имот, отреден за спортно строителство.
2. "Спортен обект" е обект, предназначен за извършване на спортна, състезателна и тренировъчна дейност.
3. "Спортни съоръжения" са площадки и оборудване, използвани и предназначени за масови физически упражнения и спорт на открито: футболни, волейболни, баскетболни, хандбални и други игрища за колективни спортове, лекоатлетически писти, кортове за тенис и бадминтон, площадки и алеи за колоездене и конна езда, картинг-писти, гимнастически площадки, открити плувни басейни, открити пързалки за зимни кънки, площадки за скейтборд и ролери и други подобни, включващи и необходимите спомагателни постройки и съоръжения, свързани с тяхното функциониране (санитарни възли, съблекални, монтажни трибуни и др.)
4. "Многофункционална спортна площадка", открита, е спортен обект, за който няма изисквания за съблекални, трибуни и други, и е с общо или специално предназначение, които служат за задоволяване на потребностите на населението от масов спорт и физическо възпитание.
5. “Публично-частно партньорство” в спорта е дългосрочно договорно отношение между лица от частния сектор с община Златоград за финансиране, построяване, реконструкция, управление или поддръжка на спортна инфраструктура за постигане на по-добро ниво на услугите в областта на физическото възпитание, спорта и социалния туризъм, където частният партньор поема строителния риск, или поне един от двата риска – за наличност на предоставяната услуга или за нейното търсене.
6. „Повторно нарушение” - За повторно да се счита онова нарушение, което е извършено в едногодишен срок след като нарушителят е наказан с влязло в сила наказателно постановление за друго такова нарушение.
§2. Неразделна част от настоящата наредба е Приложение № 1 със следното съдържание:
Приложение № 1
Списък на спортните обекти и съоръжения на територията на община Златоград
	Спортен обект
	Местонахождение
	Управление и
стопанисване

	1. Стадион „Златоград”,
ведно със Зала за спорт на закрито
	гр.	Златоград, общ.	Златоград,
ул. „Ерма”
	
Община Златоград

	2. Плувен басейн при ОУ
„Васил Левски”
	гр.	Златоград,
общ.	Златоград, ул. „Ахрида” №1
	Община Златоград

	3.Многофункционална спортна площадка
„Златоград”
	гр.	Златоград, общ.	Златоград,
ул. „България”
	Община Златоград

	4. Спортна площадка
„Червено игрище”
	гр.	Златоград, общ.	Златоград,
ул. „Ахрида”
	Община Златоград

	5. Физкултурен салон в СОУ „Св. Княз Борис І”
	с. Старцево, общ. Златоград, ул. „П.
Яворов” № 4
	Кметство село Старцево

	6. Физкултурен салон в ОУ „Васил Левски”
	гр.	Златоград, общ.	Златоград,
ул. „Ахрида” №1
	ОУ „Васил Левски”

	7. Физкултурен салон в СОУ „Антим І”
	гр. Златоград, общ. Златоград, ул.  „Антим  І”
№10
	СОУ „Антим І”

	8. Фитнес - зала в СОУ
„Антим І”
	гр. Златоград, общ. Златоград, ул.  „Антим  І”
№10
	СОУ „Антим І”



ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. Наредбата се издава на основание чл. 8, ал. 2 от Закона за общинската собственост и чл. 4а, т.1 от Закона за физическото възпитание и спорта.
§ 2. Указания по прилагането на Наредбата, както и контролът по нейното изпълнение, се възлага на кмета на община Златоград.
§ 3. Наредбата е приета с Решение № Е 520/28.08.2013 г. по протокол №41 на Общински съвет – Златоград, и влиза в сила от 01.09.2013 г.
§ 4. В Наредба № 8 за определяне и администриране на местни такси и цени на услуги предоставяне от община Златоград се правят следните изменения:
1. Чл. 68 се допълва със следният текст: „… и Приложение № 10А”
2. В Приложение № 10 към чл. 68 от Наредба № 8 за определяне и администриране на местни такси и цени на услуги предоставяне от община Златоград т. 52, т.52а, т. 68 и т. 69 се отменят.
3. Създава се ново приложение № 10А към чл. 68 със следното съдържание:


ПРЕХОДНИ РАЗПОРЕДБИ към Наредба за изменение и допълнение на Наредба № 21 за реда за управление на общински спортни обекти и съоръжения на територията на Община Златоград, приета с Решение № Е 520 от 28.08.2013 г., в сила от 01.09.2013 г., изменена с Решение №…………… …………………… на Общински съвет Златоград.
§ 2. Настоящата наредба влиза в сила, считано от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от ДФЕС, и Регламент на Съвета на Европейския съюз, приет в съответствие с чл. 140, параграф 3 от ДФЕС.



Приложение № 10А към чл.68

ОПРЕДЕЛЯНЕ НА ТАКСИ ЗА ПОЛЗВАНЕТО НА СПОРТНИТЕ ОБЕКТИ И СЪОРЪЖЕНИЯ – ОБЩИНСКА СОБСТВЕНОСТ
І.	Цените	за	ползване	на	Многофункционална	спортна	площадка
„Златоград” от спортни организации, сдружения, клубове и пълнолетни граждани са както следва:
1. За спортни организации, сдружения и клубове, регистрирани извън територията на община Златоград -16,67 лв. без ДДС на час (20 лв. с ДДС);
2. За пълнолетни граждани – 0,83 лв. без ДДС на час (1 лв. с ДДС);
3. За групово ползване (над 12 човека) – 10,00 лв. без ДДС на час (12 лв. с ДДС).
4. За лицата до 18 годишна възраст и за спортни клубове регистрирани на територията на община Златоград ползването на Многофункционалната спортна площадка е безплатно.

ІІ. Цените за ползване на Плувен басейн при ОУ „Васил Левски„ гр. Златоград от спортни организации, сдружения, клубове и пълнолетни граждани е както следва:
1. За спортни организации, сдружения и клубове, регистрирани извън територията на община Златоград – на коридор за час – 5,00 лв. без ДДС (6 лв. с ДДС - от 1 юни до 30 септември) -6,67 лв. без ДДС (8 лв. с ДДС - от 1 октомври до 31 май).
2. За пълнолетни граждани –1,67 лв. без ДДС (2 лв. с ДДС) на посещение или 20,83 лв. без ДДС (25 лв. с ДДС - за месечна карта от 1 юни до 30 септември) и 2,50 лв. без ДДС (3 лв. с ДДС) на посещение и 25,00 лв. без ДДС (30 лв. с ДДС - месечна карта от 1 октомври до 31 май).
3. За лицата до 18 годишна възраст и за спортни клубове регистрирани на територията на община Златоград ползването на Плувен басейн при ОУ
„Васил Левски” Златоград е безплатно.
ІІІ.	Цените	за	ползване	на	Зала	за	спорт	на	закрито	при	стадион
„Златоград”, от спортни организации, сдружения, клубове и пълнолетни граждани е както следва:
1. За спортни организации, сдружения и клубове, регистрирани извън територията на община Златоград -16,67 лв. без ДДС на час (20 лв. с ДДС – от 1 юни до 30 септември) и 33,33 лв. без ДДС на час (40 лв. с ДДС - от 1 октомври до 31 май).
2. За пълнолетни граждани – 1,67 лв. без ДДС (2 лв. с ДДС) на час, 5,83 лв. без ДДС (7 лв. с ДДС) за седмична карта или – 16,67 лв. без ДДС (20 лв. с ДДС) за месечна карта (от 1 юни до 30 септември) и 2,50 лв. без ДДС (3 лв. с ДДС) на час, 8,33 лв. без ДДС (10 лв. с ДДС) за седмична карта и 33,33 лв. без ДДС (40 лв. с ДДС) месечна карта (от 1 октомври до 31 май).
3. За лицата до 18 годишна възраст и за спортни клубове регистрирани на територията на община Златоград ползването на Зала за спорт на закрито при стадион „Златоград” е безплатно.
ІV. Цените за ползване на стадион „Златоград”, в едно с лекоатлетическа писта, сектори, съблекални, тоалетни, медицинска стая и спомагателни помещения, от спортни организации, сдружения, клубове и пълнолетни граждани е както следва:
1. Професионални спортни клубове, регистрирани извън територията на община Златоград – 83,33 лв. без ДДС (100 лв. с ДДС) на час.
2. Аматьорски и любителски спортни клубове,  регистрирани извън територията на община Златоград – 50,00 лв. без ДДС (60 лв. с ДДС) на час.
3. Такса за гражданите за ползването на игралното поле на стадиона – ползването става само групово – 1,67 лв. без ДДС (2 лв. с ДДС) за човек на час, съобразено с предварителен график и спазване на правилата за ползване.
4. Ползване на лекоатлетическите съоръжения (писта и сектори) от професионални спортни състезатели, спортни организации и клубове регистрирани извън територията на община Златоград – 41,67 лв. без ДДС (50 лв. с ДДС) на час.
5. [bookmark: _GoBack]За жителите на община Златоград ползването на лекоатлетическата писта е безплатно, съобразено с правилата за ползване.
6. Всички ползватели, които искат да се възползват от осветлението на стадион „Златоград”, заплащат допълнително по 12,50 лв. без ДДС (15 лв. с ДДС) на час.
7. За лицата до 18 годишна възраст и за спортни клубове регистрирани на територията на община Златоград ползването на стадион „Златоград” е безплатно, само групово, съобразено с предварителен график и спазване на правилата за ползване.
V. Ползването на спортна площадка „Червеното игрище” гр. Златоград е безплатно, за всички желаещи, съобразено с правилата за ползване.
VІ. Право за ползване от неучащи на закрити физкултурни салони, съгласувано с кмета на с. Старцево за физкултурния салон в СОУ “Св. Княз Борис І”, с директорите на ОУ “Васил Левски” Златоград и СОУ “Антим І” Златоград, по отношение на условията за ползване, допустимите спортове и времевия режим, е както следва :
1. За физкултурен салон в ОУ “Васил Левски” Златоград:
· вход за 1 лице – 1,67 лв. без ДДС (2 лв. с ДДС)
· абонаментна такса за 1 лице – 20,83 лв. без ДДС (25 лв. с ДДС) за месец
2. За физкултурен салон в СОУ “Антим І” Златоград и в СОУ “Св. Княз Борис І” с. Старцево:
· вход за 1 лице – 0,83 лв. без ДДС (1 лв. с ДДС)
· абонаментна такса за 1 лице – 12,50 лв. без ДДС (15 лв. с ДДС) за месец
VІІ. Право за ползване на фитнес-зала в СОУ „Антим І”, гр. Златоград в неучебно време, в помещения-общинска собственост, препредоставени на учебни заведения:
· за учащи от съответното училище- безплатно
· за учащ извън съответното училище  - 0,83 лв. без ДДС (1 лв. с ДДС) за посещение
· за неучащи - 1,67 лв. без ДДС (20 лв. с ДДС) за посещение
· абонаментна такса за 1 учащ	- 12,50 лв. без ДДС (15 лв. с ДДС) за месец
· абонаментна такса за 1 неучащ	- 20,83 лв. без ДДС (25 лв. с ДДС) за
месец
Настоящето Приложение № 10А, влиза в сила, считано от 01.09.2013 г.

